Diari Oficial de la Generalitat Valenciana


Sumari del DOGV 5315, del 01-08-2006 (2006/9207)

RESOLUCIÓ de 20 de juny de 2006, del conseller de Justícia, Interior i Administracions Públiques, per la qual s'aprova l'escut de l'Ajuntament de Villar del Arzobispo (València).
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9207


Data del document
:   20-06-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * Villar del Arzobispo
    * bandera
    * heràldica
    * municipi
    * administració local

RESOLUCIÓ de 20 de juny de 2006, del conseller de Justícia, Interior i Administracions Públiques, per la qual s'aprova l'escut de l'Ajuntament de Villar del Arzobispo (València). [2006/9207]  
L'Ajuntament de Villar del Arzobispo ha estimat convenient aprovar el seu escut municipal, perquè el represente i simbolitze. Per això, d'acord amb les facultats que li conferixen les disposicions legals en vigor, va elevar per a l'aprovació la corresponent proposta, fets la memòria i l'estudi heràldic previs.  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.  
El Consell Tècnic d'Heràldica va emetre dictamen favorable.  
Per tant, i fent ús de les facultats que em conferix la legislació abans citada, resolc:  
Aprovar l'escut de l'Ajuntament de Villar del Arzobispo que quedarà organitzat de la manera següent:  
.Escut quadrilong de punta redona.  
En camp d'atzur, una vila d'argent, filetejada i ressaltada de sable, surmontada d'un capel de porpra, amb cordons de deu borles en quatre ordes.  
Al timbre, corona reial oberta..  
Contra esta resolució, que posa fi a la via administrativa, els interessats podran interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o publicació, si és el cas, en el Diari Oficial de la Generalitat, en el cas que siga una altra Administració pública, podrà requerir a l'òrgan que a dictat l'acte perquè l'anul·le o el revoque, en el termini de dos mesos comptats des de la notificació o publicació, si és el cas, en el Diari Oficial de la Generalitat o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació, si és el cas, en el Diari Oficial de la Generalitat. Tot això de conformitat amb el que establix la Llei del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, sense perjuí que els interessats utilitzen qualsevol altra via que consideren oportuna.  
València, 20 de juny de 2006.. El conseller de Justícia, Interior i Administracions Públiques: Miguel Ignacio Peralta Viñes.